Sêmar : Lha, kuwi mangkene: sing diarani kamot kuwi karêpe bisa nampani kabèh rêmbug ala lan bêcik. Momot = jêmbar (panggalihane) têgêse: kabèh-kabèh disumurupi. Jatmika = antêng tur ngêmu wêweka, têgêse: antêng ananging tansah prayitna. Mantêp = pikirane ora molah-malih, sêtya = ora maro tingal, karêpe: yèn wis nyambut gawe ana ing sawijining panggonan, iya wis ora gêlêm ngalih ing panggonan liya-liyane manèh. Tumêmên = nêtêpi apa kang dadi kuwajibane. Mara, apa ora jênêng pêngpêngan upamane ana priyayi bisa nindakake kaya wêwatêkane Arjuna kuwi.
